אוון טיל

אוון טיל (באנגלית: Owen Teale; נולד ב-20 במאי 1961) הוא שחקן ולשי, זוכה פרס טוני לשנת 1997 על משחקו במחזה "בית בובות".

ביוגרפיה
טיל נולד בסוונסי שבוויילס. למד בבית הספר למשחק גילדפורד . הופעת הבכורה שלו בטלוויזיה הייתה ב-"The Mimosa Boys" בשנת 1984. לאחר מכן הופיע ב-"Knights of God" (1989), "תקוות גדולות" (1989) ו"בון" (1990). ב-1991 לוהק לתפקיד ויל סקרלט בסרט הטלוויזיה "רובין הוד".

הוא השתתף בתפקיד אורח בסדרות טלוויזיה כמו "דנג'רפילד", "באליקיסנג'ל", "The Thin Blue Line" בכיכובו של רואן אטקינסון, ובסדרה "Belonging". עוד הופיע ב"ספוקס" וב"חוק מרפי". ב-2005 שיחק בתפקיד ראשי בסדרה "Marian, Again" כבעל המכה של מריאן.

בקולנוע הופיע לראשונה בסרט "War Requiem" בשנת 1989. ב-1999 גילם את דמותו של לופכין בעיבוד למחזה "גן הדובדבנים" לצידם של שרלוט רמפלינג בדמות רנייבסקיה ואלן בייטס כגאייב. בסרט "הפתרון הסופי" גילם את דמותו של רולנד פרייזלר, השופט הנאצי הנודע לשמצה.

ב-1985 שיחק בפרק "Vengeance on Varos" בסדרת המדע בדיוני "דוקטור הו". ב-2006 שיחק בסדרת הבת של "דוקטור הו", טורצ'ווד, בפרק "Countrycide". עוד ב-2006 השתתף בסרט הטלוויזיה "אחרי הצונאמי" של HBO. ב-2007 שיחק בתפקיד אורח בתסכית של "דוקטור הו" בשם "The Mind's Eye". באותה שנה כיכב בסרט "הלגיון האחרון". ב-2011 החליף בהתראה קצרה את השחקן דרק האליגן בתפקיד אליסר ת'ורן בסדרה "משחקי הכס" עיבוד לסדרת ספרי הפנטזיה "שיר של אש ושל קרח" מאת ג'ורג' ר. ר. מרטין. הוא שב וגילם את אותה דמות בעונות הרביעית והחמישית של הסדרה.

ב-1997 זכה טיל בפרס טוני לשחקן הטוב ביותר על משחקו כטורוולד במחזה "בית בובות" מאת איבסן לצידה של ג'נט מק'תיר. ב-2012 שיחק בתפקיד דאי קוש בסדרת הטלוויזיה "סטלה", ואת רוברט הולנד, שר החוץ הבריטי הבדיוני, בסדרת הדרמה "Kidnap and Ransom". בסדרה המשטרתית "שחיתות" ("Line of Duty") גילם את דמותו של המפקח פיליפ אוזבורן.

בשנת 2015 שיחק במיני-סדרת הפשע הבריטית "ריבר" ברשת BBC One בכיכובם של סטלאן סקארסגארד, ניקולה ווקר ואדי מארסן.

חיים אישיים
טיל התחתן פעמיים: אשתו הראשונה הייתה דיליס ווטלינג, ואשתו השנייה היא השחקנית סילבסטרה לה טוזל. לטיל יש שלושה ילדים.

פילמוגרפיה
קולנוע
 שנה סרט תפקיד הערות 1999 גן הדובדבנים לופכין 2001 הפתרון הסופי רולנד פרייזלר 2008בלתי נתפס ריצ'רד ניומן2011Hunky Doryאביו של דייביAct of Memory אב2021סוס מנצחבריאן ווקס

טלוויזיה
 שנה שם שם באנגלית תפקיד הערות 1985 דוקטור הו Doctor Who מאלדאק בפרק "Vengeance on Varos" 1986 דייוויד קופרפילד David Copperfield חם פגוטי 1989 The Fifteen Streets עיבודים לרבי המכר של קתרין קוקסון 2006 טורצ'ווד Torchwood איוואן שרמן בפרק "Countrycide" אחרי הצונאמי Tsunami: The Aftermath ג'יימס רוברט פיבודי מיני-סדרה 2007 המפקח לואיס Inspector Lewis ניקי טרנבול בפרק "Old School Ties" 2011–2016 משחקי הכס Game of Thrones אליסטר ת'ורן 2012 הנרי החמישי The Hollow Crown – Henry V קפטן פלואלן במסגרת הסדרה "הכתר החלול" 2012 Kidnap and Ransom רוברט הולנד ITV1 2012 שחיתות Line of Duty המפקח פיליפ אוזבורןסדרת טלוויזיה; 3 פרקים 2012–2013 סטלה Stella דאי קוש Sky 1 2015 ריבר River מרקוס מקדונלד 2017 Pulse צ'אד ברגר תפקיד ראשי; 8 פרקים 2021-2018 ליל המכשפות A Discovery of Witches פיטר נוקס13 פרקים; 2 עונות 2019 הצהרה עמוקה Deep State האל וויבר עונה 2 2019 בגידה Traitors סנט ג'ון סימונדס סדרת טלוויזיה (2 פרקים) 2021 רציחות פמברוקשייר The Pembrokeshire Murders ג'רארד אליאס מיני-סדרה 2023 Wolf  אוליבר אנקור 6 פרקים 2023 - הווה האסדה The Rig לארס האטון תפקיד ראשי; 6 פרקים

קישורים חיצוניים



הערות שוליים

קטגוריה:שחקני קולנוע וטלוויזיה ולשים
קטגוריה:שחקני תיאטרון ולשים
קטגוריה:זוכי פרס טוני: שחקנים
קטגוריה:בריטים שנולדו ב-1961